Olja> Greinar> Grein í Petroleum Geoscience Jana Ólavsdóttir, Jarðfeingi, hevur skrivað eina grein saman við Lars Ole Boldreel, Københavns Universitet, og Morten Sparre Andersen, GEUS, sum júst er útgivin í vísindaliga tíðarritinum Petroleum Geoscience, 2010, Vol. 16, No. 2, pp. 91-103. Hesaferð hevur blaðið, sum kemur út í uml. 5000 pappírseintøkum, eina forsíðumynd frá vestursíðuni á Streymoynni tætt við Norðradal (sí niðanfyri), sum Kristian Grube Jacobsen hevur tikið. Myndin sipar til greinina. Heitið á greinini er:“ Development of a shelf margin delta due to uplift of Munkagrunnur Ridge at the margin of Faroe-Shetland Basin: a seismic sequence stratigraphic study”. Hon viðgerð eitt delta (sandoyra) frá Eocentíðini, hvørs tilfar varð máað av Munkagrunninum, sum tá lá yvir sjóvarmálanum. Niðanfyri er ein samandráttur av greinini á enskum: Petroleum Geoscience er eitt tíðarrit sum verður útgivið av Geological Society and European Association of Geoscientists & Engineers hvørs endamál er at menna vitanina um kolvetnisjarðvísindi. Fleiri upplýsingar um greinina fáast við at venda sær til Janu Ólavsdóttir á Jarðfeingi. Skriva útPrint Tema Verkætlanir, greinar og framløgur, ið viðgera ávís oljutema, verður savnað her.